Miar sind also noch Perth denn mol in Norda  zoga mol bis uf Cervantes. Döt hets so Pinacles (oder so ähnlich). Das sind so Steimonolita wo eifach us am Boda kömmen. Das het echt no ganz geil usgseh. Döt simmer denn biz umaglatscht und umatuckerlet mit üsem Böss. Miar sind jo fascht no im Sand stecka blieba. Aber dr Karra het sich grad no könna retta. Gegaüber vo dem Nationalpark. Also eigentlich immer no im Park aber uf dr andara Sita vor Stross hets no dr Hangoverbeach gha. Wiisa Sandstrand und keine Menschenseele. I glauba eh dass do fascht keina  lebt ussert in dena Städtli. Do bisch ez echt irgendwo im nirgendwo und wohrschinlich wirds jo no verreckter. Noch dem Cervantes simmer ez also in Geraldton.